钦定古今图书集成/明伦汇编/人事典/第061卷 > 《效古二首》前人
## 钦定古今图书集成/明伦汇编/人事典/第061卷 > 《效古二首》前人

月色不可扫，客愁不可道。玉露生秋衣，流萤飞百草。
日月终销毁，天地同枯槁。蟪蛄啼青松，安见此树老。
金丹宁误俗，昧者难精讨。尔非千岁翁，多恨去世早。
饮酒入玉壶，藏身以为宝。

又

生者为过客，死者为归人。天地一逆旅，同悲万古尘月兔空𢭏药，扶桑以为薪。白骨寂无言，青松岂知春。
前后更叹息，浮荣何足珍。